**CONTRACT DE FINANȚARE**

**pentru proiectul**

**DEZVOLTAREA CAPACITĂȚII PENTRU MANAGEMENTUL SERVICIILOR DE SĂNĂTATE ȘI MANAGEMENTUL RESURSELOR UMANE DIN SĂNĂTATE, COD APEL: MS-R032 – CURSURI DE FORMARE**

**finanțat prin**

**Planul Național de Redresare și Reziliență**

**CUPRINS**

1. **Părțile**
2. **Precizări prealabile**

**Capitolul I -Obiectul Contractului de finanțare**

**Capitolul II- Durata Contractului de finanțare**

**Capitolul III- Acordarea finanțării**

**Capitolul IV- Drepturile și obligaţiile părților**

**- Drepturile și obligațiile Ministerului Sănătății, în calitate de coordonator de reformă**

**- Drepturile și obligațiile Beneficiarului**

**Capitolul V- Angajamente comune ale părţilor**

**Capitolul VI- Modificări și completări ale Contractuluide finanțare**

**Capitolul VII - Conflict de interese**

**Capitolul VIII- Protecția intereselor financiare ale Uniunii**

**Capitolul IX- Monitorizarea și raportarea**

* **Monitorizarea implementării contractului de finanțare**
* **Raportarea în cadrul contractului de finanțare**

**Capitolul X-Recuperarea finanțării**

**Capitolul XI-Răspunderea părților, forţa majoră**

**Capitolul XII - Încetarea contractului de finanțare**

**Capitolul XIII**– **Soluționarea litigiilor**

**Capitolul XIV -Corespondență între părţi**

**Capitolul XV–Legea incidentă**

**Capitolul XVI -Transparența**

**Capitolul XVII – Publicarea datelor**

**Capitolul XVIII - Confidențialitate**

**Capitolul XIX – Prelucrarea datelor cu caracter personal**

**Capitolul XX – Măsuri de informare și publicitate**

**Capitolul XXI - Dispoziţii finale**

Având în vedere prevederile:

- Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență

- Regulamentului (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012

- Deciziei de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID)

- Regulamentului (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;

- Regulamentului (UE) 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;

- Memorandumului nr. 38215/15.04.2021, aprobat în ședința Guvernului din data de 20 ianuarie 2021, cu tema: mandatarea Ministerului Investițiilor și Proiectelor Europene (MIPE) pentru a desfășura procedurile de negociere cu Comisia Europeană, în vederea aprobării PNRR şi a cererii de împrumut prevăzute la art. 14 din Regulamentul (UE) nr. 2021/241 al Parlamentului European şi al Consiliului;

- Memorandumului nr. 2655/THG/10.11.2021 cu tema: mandatarea Ministerului Investițiilor și Proiectelor Europene pentru semnarea Acordului privind contribuția financiară în conformitate cu art. 23 din regulamentul (UE) 2021/241 al Parlamentului European și al Consiliului de instituire a Mecanismului de redresare și reziliență, pentru finanțarea Planului național de redresare și reziliență a României;

- Memorandumului nr. 728117/10.11.2021 cu tema: aprobarea negocierii și a semnării Acordului de împrumut (Mecanismul de redresare și reziliență) dintre Comisia Europeană și România, în valoare de 14.942.153.000 EUR; și semnarea acestuia de către ministrul finanţelor

- Acordului privind contribuția financiară și Acordul de împrumut, încheiate în cadrul Mecanismului de redresare și reziliență pentru finanțarea Planului Național de Redresare și Reziliență (PNRR);

- Ordonanţei de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă aprobată prin [Legea nr. 230/2021](https://legislatie.just.ro/Public/DetaliiDocumentAfis/246791), cu modificările și completările ulterioare;

- Ordonanţei de urgență a Guvernului nr.134/2021 pentru aprobarea [Acordului de împrumut](https://legislatie.just.ro/Public/DetaliiDocumentAfis/249885) (Mecanismul de redresare și reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;

- Ordonanţei de urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare;

- Ordonanţei de urgență a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate

- Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de Urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă.

**1.Părțile**

**Ministerul Sănătății** denumit în continuare M.S., în calitate de coordonator de reforme și investiții pentru Planul Național de Redresare și Reziliență, **Componenta 12 – Sănătate, Reforma: R3. Dezvoltarea capacității pentru managementul serviciilor de sănătate și managementul resurselor umane din sănătate**, având sediul principal înregistrat în municipiul București, str. Intrarea Cristian Popișteanu, nr. 1-3, sector 1, cod postal 010024, România, telefon 021.307.26.00, fax 021.312.4906, poștă electronică: reforme.pnrr@ms.ro, cod de înregistrare fiscală 4266456, reprezentat legal de .....................................,în calitate de ministru,pe de o parte

și

..............................................................

au convenit de comun acord să încheie prezentul contract de finanțare în termenii și condițiile de mai jos:

**2. Precizări prealabile**

* + 1. În prezentul contract de finanțare, cu excepţia situaţiilor când contextul prevede altfel sau a unei prevederi contrare:
			1. cuvintele care indică singularul includ şi pluralul, iar cuvintele care indică pluralul includ şi singularul;
			2. cuvintele care indică un gen includ toate genurile;
			3. termenul „zi” reprezintă zi calendaristică, dacă nu se specifică altfel;
			4. referirea la persoane include atât persoane fizice, cât şi persoane juridice.
		2. Contractul de finanțare stabilește cadrul juridic general în care se desfășoară relația contractuală dintre Ministerul Sănătății, în calitate de coordonator de reformă și investiții, respectiv finanțator și ............................, în calitate de Beneficiar. Raporturile juridice dintre părți vor fi guvernate de prezentul Contract de finanțare care, împreună cu dispozițiile prevăzute în fiecare dintre anexa Contractului de finanțare, vor reprezenta legea părților.
		3. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
		4. În cazul în care oricare dintre prevederile prezentului Contract de finanțare este sau devine nulă, invalidă sau neexecutabilă conform legii, legalitatea, valabilitatea şi posibilitatea de executare a celorlalte prevederi din prezentul contract de finanțare vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii contractului de finanţare.
		5. Nicio prevedere a prezentului contract de finanțare nu poate fi interpretată ca reprezentând o permisiune pentru neîndeplinirea altor obligaţii legale ce revin părţilor ca urmare a prevederilor legislaţiei naţionale şi comunitare în vigoare.
		6. În cazul în care există contradicţii sau diferenţe între prevederile prezentului Contract de finanțare, pe de o parte şi cele ale legislaţiei naţionale sau europene în vigoare, pe de altă parte, acestea din urmă prevalează.
		7. Termenii, expresiile şi acronimele utilizate în prezentul Contract de finanțare sunt în conformitate cu prevederile legislației naționale și europene incidente, în vigoare.
		8. Finanțarea din fonduri externe nerambursabile este stabilită în termenii și condițiile prezentului Contract de finanțare.

**Capitolul I - Obiectul Contractului de finanțare**

**Art. 1.** (1) Prezentul contract stabilește drepturile și obligațiile părților, precum și termenii și condițiile aplicabile pentru accesarea fondurilor europene în cadrul Mecanismului de redresare și reziliență, furnizate Beneficiarului, în vederea îndeplinirii satisfăcătoare a proiectului...................................................................................................................................................................................................................................

**Art. 2.** - Anexa Contractului de finanțare face parte integrantă din acesta și este reprezentată de *Cererea de finanțare cu anexele aferente*

# Capitolul II - Durata Contractului de finanțare

**Art. 3.**

* + 1. Prezentul Contract de finanțare intră în vigoare și produce efecte de la data semnării acestuia de către ultima parte.
		2. Durata prezentului Contract de finanțare este până la data de 30 mai 2024 și poate fi extinsă prin acordul părților pe întreaga perioadă de implementare a PNRR, conform prevederilor art. 24 alin. (1) din Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență, inclusiv perioada de păstrare a evidențelor menționată la art. 132 din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.

(3) Prevederile prezentului contract de finanțare sunt valabile inclusiv în perioada de păstrare a evidențelor menționată la art. 132 din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.

**Capitolul III - Acordarea finanțării**

**Art. 4. - Valoarea Contractului de finanțare**

* + 1. Valoarea totală a Contractului de finanțare este de (1) ………………... lei. Din care valoare eligibilă din PNRR (2+3) și valoare contribuție proprie (4).

|  |  |  |  |
| --- | --- | --- | --- |
| Valoare Contract(lei) | Valoare eligibilădin PNRR(lei) | Valoare TVA eligibil aferent PNRR(lei) | Valoare contribuție proprie inclusiv TVA(lei) |
| 1= 2+3+4 | 2 | 3 | 4 |
|  |  |  |  |

(2) Cuantumul finanțării nerambursabile prevăzută la alin. (1) nu se majorează.

**Art. 5 - Eligibilitatea cheltuielilor**

* + 1. Cheltuielile sunt considerate eligibile dacă sunt efectuate în conformitate cu ghidul de finanțare, legislația europeană și națională aplicabilă.
		2. Cheltuielile aferente investițiilor prevăzute de art. 1 sunt eligibile cu condiţia ca acestea să fie efectuate în termenii şi condiţiile prezentului Contract de finanțare și ale prevederilor legale in vigoare.
		3. Cheltuielile aferente investițiilor efectuate după expirarea perioadei de implementare a Contractului de finanțare vor fi suportate exclusiv de Beneficiar din bugetul propriu.
		4. Nedetectarea de către M.S. a neconformităților privind cheltuielile nu afectează dreptul acestuia de a declara ulterior, oricând pe parcursul executării Contractului, ca fiind neeligibile cheltuielile efectuate cu nerespectarea prevederilor legale în vigoare și/sau de a aplica măsurile ce se impun ca urmare a verificării/monitorizării/ controlului/auditului.

**Art. 6. Transferul sumelor în baza solicitărilor de fonduri**

* + 1. Beneficiarul depune la M.S. cereri de transfer pentru plățile care urmează a fi efectuate, conform calendarului/graficului estimativ privind termenele de depunere a cererilor de transfer.
		2. Beneficiarul depune trimestrial la M.S., situația plăților efectuate în trimestrul anterior, în primele 3 zile lucrătoare de la finele trimestrului.
		3. Eligibilitatea cheltuielilor efectuate de către Beneficiar se stabilește în urma verificărilor de către M.S., Beneficiarul fiind răspunzător de corectitudinea tuturor informațiilor și documentelor prezentate.
		4. Beneficiarul are obligația de a încărca dosarul achiziției publice în platforma [www.proiecte.pnrr.ro](http://www.proiecte.pnrr.ro) , în termen de maxim 10 zile lucrătoare de la data încheierii contractului de achiziție publică;
		5. Transferul sumelor aferente contractului de finanțare se va face în baza cererilor de transfer însoțite de următoarele documente justificative:
1. declarația beneficiarului privind legalitatea, conformitatea și eligibilitatea cheltuielilor cuprinse în cererea de transfer, semnată de reprezentantul legal al beneficiarului/persoana împuternicită de acesta și ștampilată;
2. declarație pe propria răspundere a beneficiarului în care se va menționa faptul că nu au fost incluse cheltuieli aferente activităților realizate de operatori economici (în calitate de titulari ai contractelor încheiate cu beneficiarul, membri într-o asociere titulară de contract încheiat cu beneficiarul sau subcontractanții) la care beneficiarul deține acțiuni/părți sociale. În cazul în care, astfel de cheltuieli au fost incluse în cererile anterioare, beneficiarul are obligația de a prezenta o situație în care să fie reflectate distinct;
3. copiile conform cu originalul a facturilor. Facturile poartă titlul proiectului și al contractului de finanțare în cadrul căruia au fost emise (facturile vor conține mențiunea bun de plată și certificat în privința realității, regularității și legalității semnată de reprezentantul legal al beneficiarului/persoana împuternicită de acesta, viza CFPP);
4. listă a participanților la formare, cu numerele de referință ale certificatului lor de formare, documente justificative din care să rezulte durata și conținutul formării, precum și formatul de predare/învățare, împreună cu o listă a formatorilor și o notă care să demonstreze experiența formatorului în domeniul formării, copie a certificatului individual emis de Ministerul Sănătății împreună cu furnizorul de formare;
5. procese verbale de recepție cantitativă, calitativă a serviciilor de formare;
6. documentele care atestă înregistrarea în contabilitate a operațiunilor cuprinse în cererile de transfer, respectiv fișe de cont și note contabile;
7. documentele justificative reprezentate prin certificate intermediare de plată, situații de lucrări, documente de livrare și recepție a mărfii, după caz;
8. declarații privind conflictul de interese, conform legislației în vigoare;
9. documente, liste de verificare care atestă efectuarea verificărilor interne la nivelul beneficiarului, conform procedurilor sale interne și a prevederilor contractului de finanțare, după caz;
10. declarație de management prin care se oferă că fondurile au fost utilizate pentru scopul propus, că informațiile trimise împreună cu cererea de transfer sunt complete și precise și că sistemele de control aplicate asigură garanțiile necesare că fondurile au fost gestionate în conformitate cu toate regulile aplicabile, în special normele privind prevenirea conflictelor de interese, fraudă, corupție și dubla finanțare din cadrul mecanismului și din cadrul altor programe ale Uniunii Europene în conformitate cu principiului bunei gestiuni financiare;
11. centralizator al documentelor de plată, conform modelului tipizat;
	* 1. a) În termen de 10 zile lucrătoare de la data depunerii de către Beneficiar la M.S. a cererii de transfer însoțită de documentele justificative, M.S. autorizează cheltuielile cuprinse în cererea de transfer.

b) În termen de 10 zile lucrătoare de la autorizarea cheltuielilor potrivit lit. a), M.S. efectuează plata sumelor autorizate și notifică beneficiarul în legătură cu aceasta.

* + 1. Pentru depunerea de către Beneficiari a unor documente suplimentare sau a unor răspunsuri la clarificări solicitate de M.S., termenul de 10 (zece) zile lucrătoare prevăzut la alin. (6) lit. a) poate fi prelungit cu cel mult 10 (zece) zile lucrătoare.
		2. In cazul ultimei cereri de transfer depuse de beneficiar în cadrul proiectului, termenul prevăzut la alin. (6) lit. a) poate fi prelungit cu durata necesară efectuării tuturor verificărilor procedurale, fără a depăşi 45 de zile lucrătoare.
		3. Autorizarea sumelor cuprinse în cererea de transfer și efectuarea plății sumelor autorizate

inclusiv notificarea Beneficiarilor privind plata aferentă sumelor autorizate din cererea de transfer se realizează în conformitate cu prevederile legale.

* + 1. Transferul de fonduri se va efectua în contul de disponibil al beneficiarului deschis la trezorerie.
		2. De la notificarea aprobării cererii de transfer, Beneficiarul are obligația de a întreprinde cu celeritate demersurile necesare pentru a efectua plățile ce au făcut obiectul cererii de transfer.
		3. În vederea închiderii fluxului financiar, în termen de 3 zile lucrătoare de la data plății, Beneficiarul are obligația de a transmite la M.S. documentele justificative ce atestă stingerea obligațiilor către debitori (ordin de plată și extras de cont).
		4. Beneficiarul are obligația de a transmite formularul Notificare reconciliere contabilă conform prevederilor legale.
		5. Cererile de transfer însoțite de documentele justificative se transmit prin intermediul Modului de Comunicare în format electronic semnate digital de către reprezentantul legal al beneficiarului/ persoana împuternicită de acesta.

# Capitolul IV - Drepturile și obligaţiile părților

**Art. 7.**

Drepturile și obligațiile M.S. sunt prevăzute în sau derivă din legislaţia naţională sau europeană incidentă, în vigoare, fără a se limita la acestea, după cum urmează:

1. M.S. are dreptul să solicite Beneficiarului rapoarte de progres, precum și documente privind realizarea cheltuielilor făcute în cadrul proiectului;
2. M.S. are obligația de a informa în cel mai scurt timp Beneficiarul cu privire la orice decizie luată, precum și cu privire la rapoartele, concluziile și recomandările formulate de către Comisia Europeană și serviciile acesteia, precum și asupra oricăror informații cu caracter orizontal legate de implementarea PNRR cu impact asupra proiectului;
3. M.S. poate acorda asistență Beneficiarului prin furnizarea informațiilor sau clarificărilor necesare pentru implementarea proiectului;
4. M.S. poate realiza vizite de monitorizare la fața locului, în procesul de implementare al proiectului, precum și verificări de management (administrative și la fața locului), pe toată durata Contractului de finanțare;
5. M.S. are obligația să ia măsuri adecvate pentru prevenirea, depistarea și constatarea fraudei, a corupției și a conflictelor de interese, astfel cum sunt definite la art. 61 alin. (2) și (3) din Regulamentul financiar 2018/1046 al Parlamentului European și al Consiliului, care afectează interesele financiare ale Uniunii Europene și să întreprindă demersuri legale pentru recuperarea fondurilor care au fost deturnate, inclusiv în legătură cu orice măsură de punere în aplicare a reformelor și a proiectelor incluse în cadrul PNRR;
6. M.S. are obligația de a desfășura activitatea de constatare a neregulilor și activitatea de constatare a dublei finanțări, respectiv, activitatea de stabilire a creanţelor bugetare, în relația cu Beneficiarul. Activitatea de constatare a neregulilor și de stabilire a creanțelor bugetare se finalizează prin întocmirea unui proces-verbal de constatare și de stabilire a creanţelor bugetare, act administrativ în sensul Legii contenciosului administrativ nr. 554/2004, cu modificările și completările ulterioare, și care constituie titlu de creanță emis în vederea stingerii respectivei creanţe susceptibil de executare silită, conform dispozițiilor art. 32 din Ordonanța de urgență a Guvernului nr. 124/2021, cu modificările și completările ulterioare;
7. Sumele necesare pentru plăți ca urmare a unei sesizări de neregulă gravă pot fi achitate către Beneficiar până la momentul în care se dispune trimiterea în judecată. De la momentul trimiterii în judecată și până la momentul definitiv a hotărârii instanței de judecată, M.S. este obligat să suspende plata tuturor sumelor solicitate de Beneficiar aferente contractului economic pentru care a fost formulată sesizarea. Aceste prevederi nu aduc atingere dreptului M.S. de a lua măsuri privind suspendarea plăților către Beneficiar în baza prevederilor cuprinse în prezentul contract. În cazul în care creanţele bugetare rezultate din nereguli și creanțele fiscale rezultate în urma rezilierii contractului de finanțare nu pot fi recuperate prin încasare, M.S. transmite titlurile executorii, împreună cu dovada comunicării acestora, organelor fiscale;
8. În cazul identificării unei situații de dublă finanțare, M.S.demarează procesul de constatare și emite un proces verbal de constatare a neregulilor și de stabilire a creanțelor bugetare, în baza căruia creanța poate fi recuperată;
9. M.S. are obligația de a recupera creanţele rezultate în urma constatării unui conflict de interese/dublă finanțare la Beneficiar sau de altă natură, stabilite prin titlurile de creanță emise în acest sens, respectiv procese-verbale de constatare și individualizare a creanțelor rezultate din nereguli sau decizii de reziliere a contractelor de finanțare;
10. În situațiile prevăzute la lit. a) - o), M.S. are obligația de a emite o decizie de reziliere a contractului de finanțare, conform prevederilor acestuia, cu individualizarea sumelor de restituit exprimate în moneda naţională. În acest sens, decizia de reziliere reprezintă titlu executoriu;
11. M.S poate verifica îndeplinirea condițiilor pentru efectuarea transferurilor, respectiv de a verifica ex-post inclusiv procedurile de achiziție realizate de Beneficiar, de a autoriza solicitările de fonduri și de a efectua plățile către beneficiari, în cadrul contractului de finanțare cu respectarea prevederilor Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă, precum și pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile și nerambursabile în cadrul Mecanismului de redresare şi rezilienţă;
12. M.S. monitorizează îndeplinirea planului de acțiune și a indicatorilor de progres ce se regăsesc ca Anexă la Cererea de finanțare și care fac parte integrantă din aceasta, pe baza datelor furnizate de Beneficiar, analizând rapoartele de progres, fără însă a se limita la acestea;
13. M.S. poate evalua și controla capacitatea administrativă a Beneficiarului privind îndeplinirea cerinţelor determinate de asigurarea realităţii, legalităţii și regularităţii cheltuielilor decontate şi respectării instrucţiunilor, procedurilor, reglementărilor și regulamentelor europene, precum și a altor prevederi legale în domeniul implementării proiectelor finanţate din fonduri europene aferente Mecanismului de Redresare și Reziliență;
14. M.S. are dreptul de a verifica orice situație care poate fi asociată depistării, constatării și corectării fraudei, corupției și a conflictelor de interese, astfel cum sunt definite la art. 61 alin. (2) și (3) din Regulamentul financiar 2018/1046 al Parlamentului European și al Consiliului, și de a lua măsurile necesare, conform legislației naționale și comunitare incidente, dacă este cazul;
15. M.S. monitorizează Beneficiarul cu privire la îndeplinirea măsurilor legate de vizibilitatea fondurilor din partea Uniunii Europene, astfel cum sunt stabilite prin Manualul de identitate vizuală a PNRR elaborat de către MIPE.

**Art. 8.**

Drepturile și obligațiile Beneficiarului sunt prevăzute în sau derivă din legislația națională și europeană incidentă, în vigoare, fără a se limita la acestea, după cum urmează:

1. Beneficiarul are obligația să utilizeze eficient, eficace și transparent fondurile prevăzute în cadrul prezentului Contract de finanțare. Beneficiarul declară și se angajează, irevocabil și necondiționat, să utilizeze finanțarea exclusiv cu respectarea termenilor și condițiilor Contractului de finanțare. Beneficiarul are obligația să furnizeze M.S. documente, date și informații solicitate în legătură cu implementarea proiectului, în termenul și condițiile specificate;
2. Beneficiarul are obligația de a respecta toate instrucțiunile emise de M.S. și de către MIPE, în calitate de coordonator național și de a utiliza formularele elaborate de aceștia în scopul implementării proiectului;
3. Beneficiarul are obligația să asigure un management eficient al investițiilor, inclusiv prin asigurarea resurselor umane, materiale și financiare necesare realizării, în termenele asumate prin prezentul Contract de finanțare;
4. Beneficiarul are obligația de a încărca pe platforma proiecte.pnrr.gov.ro și de a transmite electronic, prin intermediul platformei, către M.S. solicitările de fonduri, rapoartele de progres, precum și orice alt document aferent implementării investițiilor, semnate electronic de către reprezentantul legal al Beneficiarului sau de către persoanele împuternicite în acest sens de către acesta, în conformitate cu prevederile legale în vigoare;

e) Beneficiarul are obligația să realizeze diligențele necesare remedierii oricăror neconcordanțe și/sau a modificării planului de acțiune prevăzut ca Anexă la Cererea de finanțare, anterior constatării de către M.S. a oricăror aspecte care pot afecta și/sau intârzia implementarea măsurilor/investițiilor și nerespectarea angajamentelor cuprinse în planul de acțiune, cu încadrarea în termenele asumate prin PNRR;

f) Beneficiarul asigură vizibilitatea și promovarea proiectului conform celor asumate prin cererea de finanțare;

g) Beneficiarul are obligația să informeze M.S. despre orice situație care poate determina rezilierea și/sau întârzierea executării Contractului de finanțare, în termen de maximum 5 zile lucrătoare de la data luării la cunoștință. În urma analizei, coordonatorul de reformă poate decide suspendarea și/sau rezilierea Contractului de finanțare, cu aplicarea corespunzătoare a prevederilor legale incidente; Orice astfel de modificare/informație este opozabilă M.S. doar de la data primirii. Aceste informații se pot referi, dar fără a se limita, la orice împrejurare de natură economică sau juridică, act sau fapt care ar modifica starea de drept sau de fapt existentă la momentul încheierii Contractului de finanțare;

h) Beneficiarul are obligația de a restitui M.S. orice plată nedatorată/sume necuvenite plătite în cadrul prezentului Contract de finanțare. Recuperarea sumelor se realizează conform prevederilor legale specifice;

i) Beneficiarul are obligația să informeze M.S. asupra fondurilor rămase neutilizate, ca urmare a atribuirii și/sau finalizării contractelor de achiziție publică aferente proiectului;

j) Beneficiarul are obligația de a permite accesul neîngrădit, inclusiv la sediul său, autorităţilor naţionale și europene cu atribuţii de verificare, control şi audit, inclusiv coordonatorului național, în limitele competenţelor ce le revin, în baza notificării transmise de către aceștia, cu respectarea termenelor și condiţiilor stabilite în conformitate cu prevederile legale în vigoare şi ale prezentului contract. În acest sens, pune la dispoziţia acestora toate documentele și informațiile solicitate privind proiectul și întreprinde toate măsurile necesare pentru a asigura buna desfăşurare a activităţilor de verificare derulate de autoritățile cu atribuții de verificare, control şi audit;

k) Beneficiarul are obligația de a întreprinde toate măsurile necesare pentru a asigura buna desfășurare a activităților de verificare derulate de coordonatorul național/ autoritățile de audit sau de control și de a elabora împreună cu coordonatorul de reformă și investiții un plan de acțiune în scopul remedierii deficiențelor constatate de către coordonatorul național, pentru care s-au formulat inclusiv recomandări;

l) Beneficiarul are obligația de a realiza, la termenele specificate, toate măsurile necesare implementării recomandărilor/constatărilor formulate de către entitățile de audit europene și naționale care au un impact asupra propriilor activități și a implementării PNRR și de a raporta coordonatorului de reformă modul de îndeplinire a obligațiilor/ deciziilor/recomandărilor în cauză, în termenele solicitate și/sau prevăzute;

m) Beneficiarul are obligația de a păstra evidențe și documentele justificative, inclusiv datele statistice și alte înregistrări referitoare la proiect, cu precădere în format electronic. Evidențele și documentele referitoare la audituri, căi de atac, litigii sau reclamații referitoare la angajamente juridice sau referitoare la investigații ale EPPO/OLAF/DLAF/DNA, se păstrează până în momentul încheierii acestor audituri, căi de atac, litigii, reclamații sau investigații, cu respectarea obligațiilor legale privind arhivarea acestora. În cazul evidențelor și al documentelor referitoare la investigațiile EPPO/OLAF/DLAF/DNA, obligația de păstrare se aplică de îndată ce respectivele investigații au fost notificate destinatarului. În acest sens, evidențele și documentele se păstrează fie sub formă de originale sau copii certificate conforme cu originalul, fie pe suporturi de date acceptate în mod uzual, inclusiv sub formă de versiuni electronice ale documentelor originale sau documente existente numai în versiune electronică, prin aplicarea semnăturii electronice. Acolo unde există versiuni electronice, dacă astfel de documente îndeplinesc cerințele legale aplicabile pentru a fi considerate echivalente cu originalul și pentru a fi utilizate în cadrul unui audit, documentele originale pe suport hârtie nu sunt necesare;

n) Beneficiarul are obligația de a asigura și a menține o pistă de audit adecvată până la nivelul beneficiarilor săi și beneficiarilor săi reali, precum și securitatea datelor utilizate în exercitarea obligațiilor asumate prin prezentul Contract de finanțare;

o) În scopul atribuirii contractelor de achiziții publice necesare pentru implementarea proiectului, Beneficiarul are obligația de a respecta prevederile legislației naționale și comunitare aplicabile în domeniul achizițiilor publice;

p) Beneficiarul are obligația să prevadă, în contractele încheiate, obligația operatorului economic de a prezenta toate documentele/informațiile solicitate de către persoanele autorizate și/sau organismele de control/audit existente la nivel european și național;

q) Beneficiarul are obligația să țină evidență contabilă folosind conturi analitice distincte pentru fiecare proiect. Sistemul contabil utilizat va fi în conformitate cu legislația națională și comunitară în vigoare. Beneficiarul are obligația să solicite reconcilierea contabilă;

r) Beneficiarul are obligația de a păstra, în bune condiții, pe întreaga perioadă de valabilitate a contractului, toate documentele aferente realizării prooiectului, în original, inclusiv documentele contabile privind activitățile și cheltuielile efectuate, în conformitate cu regulamentele comunitare și legislația națională, sub sancțiunea restituirii tuturor sumelor rambursate, aferente documentelor lipsă;

s) Beneficiarul are obligația de a arhiva în mod corespunzător toate datele/documentele aferente procesului de implementare a contractului de finanțare și în format electronic, inclusiv în scopul permiterii accesului neîngrădit la aceste documente entităților naționale/europene cu atribuții în verificarea, controlul și auditarea fondurilor;

ș) Beneficiarul are obligația de a păstra investițiile ce reprezintă obiectul prezentului *Contract de finanțare* timp de 5 ani de la efectuarea plăților finale aferente proiectului și nu va înregistra modificări substanțiale asupra acestora;

t) Beneficiarul are obligația de a încheia act adițional cu M.S. în situația intrării în vigoare a unor prevederi legale care produc efecte asupra conţinutului prezentului *Contract de finanțare*, conform prevederilor alin. (1) lit. a);

ț) Beneficiarul are obligația de a respecta prevederile Ghidului de finanțare pentru investiţia specifică: **Componenta 12 – Sănătate, Reforma: R3. Dezvoltarea capacității pentru managementul serviciilor de sănătate și managementul resurselor umane din sănătate COD APEL MS-RO32 și instrucțiunile aferente Ghidului de finanțare;**

u) Beneficiarul are obligația de a transmite datele şi informaţiile, atât în faza depunerii aplicaţiilor de finanțare, cât şi la faza implementării proiectelor ori înaintea semnării contractelor de achiziție publică și a contractelor comerciale şi că aceştia cunosc prevederile articolelor 56 și 57 din Legea nr. 129 din 11 iulie 2019 pentru prevenirea şi combaterea spălării banilor şi finanţării terorismului modificată și completată prin Legea 315/2021, în particular obligația actualizării informaţiilor de fiecare dată când are loc o modificare a acestora, sub rezerva aplicării sancţiunilor contravenţionale şi a dizolvării societăţii;

v) Beneficiarul se angajează să utilizeze bunurile achiziționate în cadrul Contractului de finanțare pentru implementarea Proiectului și în scopul declarat al acestuia.

**Capitolul V - Angajamente comune ale părţilor**

**Art. 9.**

**(1)** Părțile se angajează:

1. să indeplinească în mod corespunzător obligaţiile, atribuţiile și responsabilităţile ce le revin în baza prezentului Contract de finanțare, cu respectarea principiilor transparenţei, parteneriatului, a unui management adecvat și a bunei gestiuni financiare, în conformitate cu prevederile legislaţiei europene şi naţionale şi cu procedurile interne;
2. să nu utilizeze informațiile și documentele ce rezultă din activitatea de executare a prezentului contract sau la care au acces în vederea implementării prezentului contract, în alt scop decât acela de a-și îndeplini obligaţiile ce le revin cu respectarea prevederilor legale privind transparenţa, accesul la informaţii, precum și protecţia datelor cu caracter personal;
3. să întreprindă toate diligențele necesare pentru prevenirea, depistarea, constatarea și corectarea fraudei, a corupției și a conflictelor de interese, astfel cum sunt definite la art. 61, alin. (2) și (3) din Regulamentul financiar 2018/1046/ al Parlamentului European și al Consiliului, care afectează interesele financiare ale Uniunii Europene, și să se informeze reciproc, în termen de maximum 5 zile lucrătoare de la luarea la cunoștință, în legătură cu orice situație care poate afecta buna implementare a proiectului;
4. să ţină o evidenţă strictă şi să păstreze toate datele, rapoartele, corespondenţa și documentele legate de fiecare etapă a implementării proiectului, inclusiv, dar fără a se limita la acestea, documentele referitoare la cheltuielile efectuate în cadrul proiectului, așa cum este reglementat de legislația națională și europeană incidentă, asigurând arhivarea corespunzătoare a acestora, pe întreaga perioadă de valabilitate a contractului, definită în conformitate cu art. 3.
5. Părțile acționează în îndeplinirea prezentului *Contract de finanțare,* cu respectarea următoarelor principii:

a) o bună gestiune financiară bazată pe aplicarea principiilor economicităţii, eficacităţii și eficienţei;

b) respectarea principiilor de liberă concurenţă şi de tratament egal și nediscriminatoriu;

c) transparenţa - punerea la dispoziţia tuturor celor interesaţi a informaţiilor referitoare la aplicarea procedurii pentru acordarea fondurilor externe nerambursabile/rambursabile alocate României prin Mecanismul de redresare și reziliență;

d) prevenirea apariției fraudei și corupției prin identificarea și analiza factorilor de risc și vulnerabilităților;

e) prevenirea apariţiei situaţiilor de conflict de interese în cursul întregii proceduri de selecţie a proiectelor de finanţat, precum și ulterior procedurii;

f) evitarea dublei finanțări – reformele și proiectele de investiții finanțate în cadrul Mecanismului de redresare și reziliență pot beneficia de finanțare din partea altor programe și instrumente ale Uniunii Europene, cu condiția ca acest sprijin să nu acopere aceleași costuri.

**Capitolul VI - Modificări și completări ale contractului de finanțare**

**Art. 10.**

(1) Prezentul contract poate fi modificat și/sau completat prin act adițional, astfel:

1. ca urmare a intrării în vigoare a unor prevederi legale care produc efecte asupra conţinutului prezentului contract, situație în care, încheierea unui act adițional este obligatorie pentru părți;
2. în baza acordului de voinţă al părţilor, realizat pe întreaga durată de valabilitate a contractului de finanțare, pentru modificarea/completarea clauzelor și/sau a Anexei acestuia.

(2) Actele adiţionale intră în vigoare la data semnării de către reprezentantul legal al M.S., după ce au fost semnate în prealabil de către reprezentantul legal al beneficiarului, cu excepția cazurilor în care prin actul adițional se confirmă modificări intervenite în legislația națională și/sau comunitară relevantă, situație în care, modificarea respectivă intră în vigoare de la data menționată în actul normativ corespunzător.

(3) În cazul în care propunerea de modificare a Contractului de finanțare este inițiată de către Beneficiar, acesta are obligația de a transmite solicitarea, inclusiv documentele justificative, către M.S., cu cel puțin 30 (treizeci) de zile lucrătoare înainte de termenul de la care se intenționează ca modificarea să intre în vigoare și cel târziu cu 30 (treizeci) de zile lucrătoare înainte de sfârșitul perioadei de implementare a proiectului.

(4) Beneficiarul poate solicita majorarea valorii totale a proiectului, exclusiv prin contribuție proprie, în sensul majorării valorii neeligibile. În acest sens este obligat să transmită, împreună cu solicitarea de modificare a Contractului de finanțare, angajamentul asigurării, din resurse proprii, a fondurilor suplimentare necesare, precum și disponibilitatea acestora pe întreaga durată de implementare a proiectului.

**Art. 11.**

(1) Prin excepție de la art.10 alin. (1), părțile pot modifica/completa contractul de finanțare, prin notificare, în scris, adresată celeilalte părți, în ceea ce privește:

a) modificarea sediului părților;

b) modificarea conturilor proiectului;

c) schimbarea reprezentantului legal al părților.

(2) Beneficiarul este obligat să transmită documentele justificative aferente celor menționate la art. 11 alin. (1), cel târziu la data solicitării cererii de transfer aferentă a cheltuielilor ce vizează respectivele modificări.

**Capitolul VII - Conflict de interese**

## **Art. 12.**

## (1) Prin conflict de interese se ințelege orice situație definită ca atare în legislația națională și comunitară.

## (2) Părţile se obligă să întreprindă toate diligenţele necesare pentru a evita orice conflict de interese şi să se informeze reciproc, în termen de maxim 5(cinci) zile lucrătoare de la luarea la cunoştinţă, în legătură cu orice situaţie care dă sau este posibil să dea naştere unui astfel de conflict.

## (3) Orice conflict de interese care apare în decursul executării Contractului de finanțare trebuie notificat fără intârziere către M.S..

## (4) M.S. îşi rezervă dreptul de a verifica aceste situaţii și de a lua măsurile necesare, conform prevederilor legislației naționale și comunitare incidente, dacă este cazul.

**Capitolul VIII - Protecția intereselor financiare ale Uniunii**

**Art. 13.**

* + 1. M.S. verifică dacă finanțarea a fost utilizată în mod corespunzător în conformitate cu toate normele aplicabile, în special în ceea ce privește prevenirea, detectarea și corectarea fraudei, a corupției și a conflictelor de interese.
		2. M.S. colectează și asigură, cu respectarea legii, accesul la următoarele categorii standardizate de date în scopul auditului și controlului și pentru a furniza informații comparabile privind utilizarea fondurilor în legătură cu măsurile de punere în aplicare a reformelor și a investițiilor în cadrul PNRR:
		3. numele destinatarului final al fondurilor;
		4. numele contractantului și al subcontractantului, în cazul în care destinatarul final al fondurilor este o autoritate contractantă în conformitate cu dreptul Uniunii sau cu dreptul intern privind achizițiile publice;
		5. o listă a tuturor măsurilor de punere în aplicare a reformelor și a proiectelor de investiții în cadrul PNRR, așa cum acestea rezultă din CID și textul Aranjamentelor Operaționale.
		6. În sensul prevederilor de la alin. (1), Comisia Europeană poate solicita informații suplimentare și poate efectua audituri ale sistemelor la fața locului. Aceste audituri de sistem pot fi efectuate în funcție de riscuri, iar părțile se angajează să sprijine și să faciliteze acțiunile Comisiei în acest sens. Dacă este necesar, Comisia poate fi asistată de experți externi independenți sau de societăți de audit externe.
		7. În baza art. 22 alin. (5) al doilea paragraf din Regulamentul (UE) nr. 2021/241, precum și a Acordului privind contribuția financiară și a Acordului de împrumut, MIPE poate reduce în mod proporțional sprijinul nerambursabil acordat coordonatorului de reforme și/sau investiții în cadrul PNRR și, după caz, poate recupera orice sumă datorată bugetului Uniunii și/sau bugetului național în cazuri de fraudă, corupție și conflict de interese care afectează interesele financiare ale Uniunii.
		8. În situația în care Comisia Europeană dezangajează fondurile asociate jaloanelor și țintelor pentru care au fost suspendate plățile/acordul privind contribuția financiară și/sau acordul de împrumut, prevederile prezentului contract se suspendă, până la identificarea de noi surse de finanțare;

(6) În situația în care Comisia Europeană dezangajează fondurile asociate jaloanelor și țintelor, coordonatorul de reforme și/sau investiții suspendă activitățile aferente țintelor și jaloanelor respective din cadrul contractelor/deciziilor/ordinelor aflate în derulare, până la identificarea de noi surse de finanțare.

**Verificări și controale efectuate de Comisie, de Oficiul European de Luptă Antifraudă (OLAF), de Curtea de Conturi Europeană (CCE) și de Parchetul European (EPPO), DLAF, DNA, Autoritatea de Audit.**

**Art. 14.**

**(1)** Pe lângă controalele prevăzute în Acordul privind contribuția financiară și Acordul de împrumut între Comisie și România, Comisia își poate exercita drepturile prevăzute la art. 129 alin. (1) din Regulamentul financiar și poate efectua verificări, analize, controale și audituri pentru punerea în aplicare a PNRR în ceea ce privește:

* 1. prevenirea, detectarea și corectarea fraudei, a corupției și a conflictelor de interese care afectează interesele financiare ale Uniunii, inclusiv aplicarea art. 11 din Acordul privind contribuția financiară;
	2. aplicarea art. 4 alin. (2) din Acordul privind contribuția financiară;
	3. informațiile și justificarea privind îndeplinirea satisfăcătoare a obiectivelor de etapă și a țintelor într-o cerere de plată.

Astfel de verificări, analize, controale și audituri pot fi efectuate în cursul punerii în aplicare a PNRR și timp de cinci ani de la data plății finale și pot acoperi sistemul informatic utilizat pentru a colecta și furniza date care sunt utilizate pentru a justifica îndeplinirea jaloanelor și țintelor. Aceste proceduri sunt notificate în mod oficial de către Comisie. Dacă se consideră necesar, Comisia poate fi asistată de experți externi independenți sau de societăți de audit externe.

(2) Raportat prerogativelor de control enunțate la alin (1), părțile au obligația păstrării și furnizării documentelor justificative adecvate.

(3) Următoarele organisme iși pot exercita drepturile prevăzute la art. 129 alin. (1) din Regulamentul financiar și pot efectua analize, verificări, audituri și investigații:

* Oficiul European de Luptă Antifraudă (OLAF) în temeiul Regulamentelor nr. 883/2013[[1]](#footnote-1) și nr. 2185/96[[2]](#footnote-2);
* Parchetul European (EPPO) în temeiul Regulamentului 2017/1939, în măsura în care EPPO este competent;
* Curtea de Conturi Europeană (CCE), în temeiul articolul 287 din Tratatul privind funcționarea Uniunii Europene (TFUE) și al articolul 257 din Regulamentul financiar;
* Autorități naționale precum: DLAF, DNA, Autoritatea de Audit.

(4) Părțile convin și cooperează în vederea verificărilor, analizelor, auditurilor și investigațiilor realizate de organismele evidențiate la alin. (3) și furnizează toate informațiile și documentele solicitate în scopul lor.

(5) Părțile se angajează să asigure funcționarilor Comisiei, OLAF, CCE, DLAF, DNA, AA și, în măsura în care este competent, EPPO și reprezentanților autorizați ai acestora, acces la amplasamentele și sediile în care se implementează proiectul, precum și la orice documente și date informatice privind implementarea proiectului și să ia toate măsurile corespunzătoare pentru a facilita activitatea acestora. Accesul agenților autorizați ai Comisiei, OLAF, CCE, DLAF, DNA, AA și EPPO se acordă în condiții de strictă confidențialitate față de terți, fără a aduce atingere obligațiilor de drept public care le revin, cu notificarea prealabilă sau prin solicitare directă.

**Capitolul IX - Monitorizarea și raportare**

**Monitorizarea implementării contractului de finanțare**

**Art. 15.**

 **M.S.** urmărește stadiul implementării contractului de finanțare prin:

1. verificarea documentelor: verifică documentele aferente implementării proiectului și informațiile din rapoartele de progres elaborate și transmise de către Beneficiari (inclusiv progresul fizic al proiectului). În procesul de monitorizare poate verifica dacă datele raportului de progres al Beneficiarului sunt reale, dacă proiectul se implementează în conformitate cu prevederile contractuale și respectă prevederile legislației naționale și comunitare. De asemenea, verifică rezultatele raportate și urmărește evoluția în timp a indicatorilor stabiliți prin contractul de finanțare;
2. vizite la fața locului: poate efectua vizite la fața locului. Scopul vizitei este de a verifica la fața locului progresul fizic al proiectului și acuratețea/corelarea datelor înscrise în rapoartele de progres, culegerea de date suplimentare vizând stadiul implementării (probleme întâmpinate), precum și de a asigura o comunicare adecvată cu Beneficiarul. De asemenea, vizitele la fața locului se vor efectua ori de câte ori situația o impune, inclusiv în vederea aprobării/respingerii propunerilor de modificare a contractelor de finanțare transmise de beneficiari;
3. M.S. are dreptul să efectueze monitorizarea, verificarea, controlul și evaluarea realizării proiectului și a indicatorilor cuprinși ca Anexă la Cererea de finanțare, pe toată durata acestuia;
4. monitorizarea îndeplinirii indicatorilor post implementare: în vederea verificării obligațiilor Beneficiarului de a păstra investițiile ce reprezintă obiectul prezentului *Contract de finanțare* timp de 5 ani de la efectuarea plăților finale aferente proiectului, M.S. monitorizează investiția realizată de către Beneficiar, respectiv se asigură că nu s-au înregistrat modificări substanțiale asupra acestora.

**Raportarea în cadrul contractului de finanțare**

**Art. 16.**

* + 1. În vederea realizării raportării din cadrul contractului de finanțare, M.S. realizează următoarele activități:
1. transmite către MIPE rapoarte de progres la termenele și cu frecvența stabilite, potrivit prevederilor legislaţiei naţionale și/sau europene incidente şi/sau procedurilor interne aplicabile, trimestrial sau ori de câte ori se vor solicita în scris de către coordonatorul național. Aceste rapoarte de progres au scopul de a prezenta în mod regulat informații tehnice și financiare referitoare la stadiul implementării/derulării reformelor și investițiilor, precum și probleme întâmpinate pe parcursul implementării/derulării proiectelor.
2. asigură introducerea, în sistemul informatic de management al PNRR, a datelor privind stadiul îndeplinirii țintelor și jaloanelor, a datelor privind indicatorii, a datelor privind cheltuielile efectuate, inclusiv a datelor prevăzute la art. 22 alin. (2) lit. d) din Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență.
	* 1. În vederea realizării raportării din cadrul contractului de finanțare, Beneficiarul are obligația să raporteze/transmită M.S. următoarele documentații:
3. până la data de 5 decembrie a fiecărui an lista achizițiilor publice planificate a fi realizate în anul următor. Aceste informaţii stau la baza planificării fluxurilor financiare și a resurselor umane și de timp, de către coordonatorul naţional;
4. până la data de 15 martie, respectiv 1 septembrie ale fiecărui an, datele necesare elaborării de către coordonatorul naţional a cererii de plată și declarației de gestiune. Aceste date sunt însoțite de documente justificative actualizate, după caz, la solicitarea coordonatorului de reformă și/sau investiție, până la data transmiterii cererii de plată și declarației de gestiune către CE;
5. trimestrial sau la termenele și cu frecvența stabilite potrivit prevederilor legislaţiei naţionale și/sau europene incidente şi/sau procedurilor interne relevante, precum și ori de câte ori se vor solicita în scris de coordonatorul de reformă rapoarte privind progresul tehnic și financiar al reformelor și/sau investițiilor stabilite prin contractul de finanțare încheiat, pe formatul standard stabilit prin procedura operațională de monitorizare a coordonatorului de reformă și/sau investiție;
6. aceste rapoarte de progres au scopul de a prezenta în mod regulat informații tehnice financiare referitoare la stadiul implementării/realizării reformei și investiției, precum și problemele întâmpinate pe parcursul implementării/derulării proiectelor;
7. depunerea rapoartelor de progres ale Beneficiarului se va face la coordonatorul de reformă, în format electronic, potrivit prevederilor legislaţiei naţionale și/sau europene incidente şi/sau procedurilor interne relevante și/sau solicitărilor formulate de acesta;
8. până la data de 15 ianuarie, respectiv 15 iulie a anului de raportare datele privind indicatorii comuni conform art. 29 alin. (4) lit. a) din Regulamentul (UE) 2021/241 al Parlamentului European și al Consiliului din 12 februarie 2021. Perioada de raportare acoperă întreaga perioadă de implementare a planului, începând cu 1 februarie 2020, după caz, până la datele-limită, și anume 31 decembrie și 30 iunie în fiecare an.

**Capitolul X - Recuperarea finanțării**

**Art. 17.**

* + 1. În cazul în care, în urma derulării activităţilor de constatare menţionate la
		art.31 din OUG nr. 124/2021, MIPE și M.S. stabilesc, prin acte administrative, creanţe bugetare/fiscale, MIPE/coordonatorul de reforme şi/sau investiţii, după caz, efectuează demersuri pentru recuperarea creanţelor în cauză.
		2. MIPE și M.S. efectuează demersuri pentru recuperarea sumelor reprezentând dobânzi rezultate din stabilirea creanţelor bugetare/fiscale.
		3. Prezentul Contract de finanțare și procesele verbale de constatare și individualizare a creanțelor rezultate din nereguli constituie drept titlu executoriu, conform prevederilor art. 632 din Codul de Procedură Civilă, nemaifiind necesară intervenția instanțelor judecătorești.

**Capitolul XI - Răspunderea părților, forţa majoră și cazul fortuit**

**Art. 18.**

* + 1. Niciuna dintre părţi nu este și nu poate fi ţinută răspunzătoare pentru daunele/prejudiciile cauzate unui terţ din vina celeilalte părţi sau cauzate celeilalte părţi de către un terţ în îndeplinirea prezentului contract şi/sau scopul implementării proiectului sau în legătură cu aceasta.
		2. Fiecare parte este răspunzătoare pentru orice daune sau prejudicii cauzate celeilalte părţi prin neîndeplinirea sau îndeplinirea cu întârziere şi/sau defectuoasă a obligaţiilor ce îi revin, conform prevederilor prezentului contract.
		3. În cazul constatării de către instituţiile îndreptăţite, a nerealizării proiectului, sau a neexecutării culpabile a unei obligații, dintr-o vină imputabilă uneia dintre părţile semnatare ale acestui contract, aceasta atrage răspunderea civilă a părţii aflate în culpă, în condițiile legii.

**Art. 19.**

* + 1. Prin forță majoră se ințelege orice eveniment extern, imprevizibil, absolut invincibil și inevitabil intervenit după data intrării în vigoare prezentului contract, care împiedică executarea în tot sau în parte a contractului și care exonerează de răspundere partea care o invocă. Forţa majoră exonerează de răspundere părţile în cazul neexecutării parţiale sau totale a obligaţiilor asumate prin prezentul contract, pe toată perioada în care aceasta acţionează și numai dacă a fost notificată corespunzător celeilalte părţi. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
		2. Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo. Enumerarea nu este exhaustivă.
		3. Partea care invocă forța majoră are obligația de a notifica celeilalte părți cazul de forță majoră, în termen de 5 zile calendaristice de la data apariției, de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile calendaristice de la data comunicării acestuia. De asemenea, are obligația de a comunica data încetării situației de forță majoră, în termen de 5 zile calendaristice de la încetare.
		4. Părţile au obligația de a lua orice măsuri care le stau la dispoziţie în vederea limitării consecinţelor acţiunii forţei majore.
		5. Dacă partea care invocă forţa majoră nu procedează la notificarea începerii și încetării cazului de forţa majoră, în condiţiile și termenele prevăzute, nu va fi exonerată de răspundere şi va suporta toate daunele provocate celeilalte părţi prin lipsa de notificare.
		6. Executarea contractului este suspendată de la data apariţiei cazului de forţă majoră pe toată perioada de acţiune al acestuia, fără a prejudicia drepturile ce se cuvin părților.
		7. În cazul în care forţa majoră şi/sau efectele acesteia obligă la suspendarea executării prezentului contract pe o perioadă mai mare de 3 luni, părţile se vor întâlni într-un termen de cel mult 10 zile calendaristice de la expirarea acestei perioade, pentru a conveni asupra modului de continuare, modificare sau încetarea contractului de finanțare.
		8. Cazul fortuit[[3]](#footnote-3) aşa cum este acesta definit la art. 1351 alin. (3) din Legea nr. 287/2009 Codul civil, nu este exonerator de răspundere contractuală a părţilor semnatare ale prezentului contract.

**Capitolul XII - Încetarea contractului de finanțare**

**Art. 20.**

Prezentul contract de finanțare încetează:

a) la data expirării perioadei prevăzută la art. 3 din prezentul Contract de finanțare*,* cu menținerea obligațiilor privind păstrarea evidențelor/sustenabilitatea investiției pentru o perioadă de 5 ani;

b) prin acordul de voinţă al părţilor în acest sens, confirmat în scris, cu recuperarea integrală a sumelor acordate, dacă este cazul;

c) prin reziliere pentru neexecutarea sau executarea defectuoasă a obligațiilor asumate prin prezentul Contract de finanțare. Încălcarea prevederilor prezentului *Contract de finanțare* dă dreptul M.S. la aplicarea pactului comisoriu, reglementat de art. 1553 alin. (2) teza finală din Legea nr. 287/2009 privind Codul Civil, contractul desființându-se de plin drept, fără punere în întârziere, fără acțiune în justiție și fără nicio altă formalitate prealabilă.

**Capitolul XIII - Soluționarea litigiilor**

**Art. 21.**

* + 1. Părţile trebuie să acționeze cu bună credinţă și să depună toate diligenţele necesare în vederea soluţionării pe cale amiabilă a oricărei dispute, controverse sau neînţelegeri care pot apărea între ele în cadrul sau în legătură cu îndeplinirea prezentului contract de finanțare.
		2. În cazul în care părţile nu ajung la soluţionarea litigiului pe cale amiabilă, atunci părţile se pot adresa instanţelor judecătoreşti competente.

# Capitolul XIV - Corespondența între părţi

**Art. 22.**

**C**orespondenţa dintre părţi va fi considerată valabil îndeplinită, dacă va fi trimisă prin sistemul informatic.

**Capitolul XV – Legea incidentă**

**Art. 23.**

Prezentul contract și orice obligații care decurg din sau în legătură cu acesta sunt reglementate de și se interpretează în conformitate cu legislația națională.

**Capitolul XVI –Transparența**

**Art. 24.**

Părțile sunt de acord ca următoarele date să fie publicate, fără a se limita la acestea: denumirea coordonatorului național, denumirea M.S., denumirea proiectului, valoarea totală a finanțării acordate, datele de începere și de finalizare ale contractului, principalii indicatori, beneficiarii finali/grupul țintă, precum plățile efectuate în cadrul prezentului contract de finanțare.

**Capitolul XVII – Publicarea datelor**

**Art. 25**.

Părțile se obligă ca, pe întreaga perioadă de implementare a prezentului Contract de finanțare, să asigure vizibilitatea rezultatelor.

**Capitolul XVIII – Confidențialitate**

**Art. 26.**

* + 1. Fără a aduce atingere obligațiilor prevăzute în prezentul contract privind furnizarea informațiilor, documentelor necesare desfășurării activităților de audit/control de către instituțiile/departamentele abilitate, părțile se angajează să depună toate diligențele pentru păstrarea confidențialității informațiilor/documentelor a căror furnizare/dezvăluire ar putea aduce atingere normelor care reglementează proprietatea intelectuală, precum și oricăror informații supuse unor astfel de rigori de conduită.
		2. Părțile vor fi exonerate de răspunderea pentru dezvăluirea informațiilor prevăzute la alin. (1) dacă:
1. informația a fost dezvăluită după ce a fost obținut acordul scris al celeilalte părți în acest sens;
2. oricare dintre părți este obligată în mod legal să dezvăluie informația.

**Capitolul XIX – Prelucrarea datelor cu caracter personal**

**Art. 27**.

Prelucrarea, stocarea colectarea datelor cu caracter personal se va realiza în conformitate cu prevederile Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, în scopul implementării/monitorizării prezentului Contract de finanțare, implementării proiectului, precum și în scop statistic.

**Capitolul XX – Măsuri de informare și publicitate**

**Art. 28.**

* + 1. M.S. este responsabil de monitorizarea îndeplinirii măsurilor legate de vizibilitatea fondurilor din partea Uniunii Europene, inclusiv, atunci când este cazul, prin afișarea emblemei Uniunii Europene și a unei declarații de finanțare corespunzătoare cu următorul conținut: „finanțat de Uniunea Europeană - NextGenerationEU“, precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către coordonatorul național. Această monitorizare se va efectua cu respectarea prevederilor legislației naționale și europene incidente, în vigoare.
		2. Beneficiarul este responsabil pentru implementarea activităților de informare și comunicare în legătură cu finanțarea obținută prin PNRR, în conformitate cu prevederile prezentului contract.

**Capitolul XXI Dispoziţii finale**

**Art. 29**.

Prezentul Contract de finanțare se încheie în 2 (două) exemplare cu valoare de original, câte unul pentru fiecare parte.

**Beneficiar,**

I

**Ministerul Sănătății,**

**Prin reprezentant legal,**

**Ministrul Sănătății**

1. Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind învestigațiile efectuate de Oficiul European de Luptă Antifraudă (OLAF) și de abrogare a Regulamentul (CE) nr. 1073/1999 al Parlamentului European și al Consiliului și a Regulamentul (Euratom) nr. 1074/1999 al Consiliului (JO L 248, 18/09/2013, p. 1). [↑](#footnote-ref-1)
2. Regulamentul (Euratom, CE) nr. 2185/1996 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor fînanciare ale Comunităților Europene împotriva fraudei și a altor abateri (JO L 292, 15/11/1996, p. 2). [↑](#footnote-ref-2)
3. În conformitate cu prevederile art. 1351, alin (3) din Legea nr. 287/2009 Codul civil “*cazul fortuit este un eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs”.* [↑](#footnote-ref-3)